ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሌ/ጄነራል ኣብደልፋታህ ኣል-ቡርሃን፡ 'ሉኣላዊ' ቤት ምኽሪ ሱዳን ክመርሕ ተሸይሙ 21 ነሓሰ 2019 ምንጪ ስእሊ, Getty Images መግለጺ ስእሊ, ንመጻኢ 21 ኣዋርሕ ፡ 'ሉኣላዊ' ቤት ምኽሪ ሱዳን ክመርሕ ዝተሓረየ ሌተናል ጀነራል ቡረሃን(የማናይ) ወተሃደራዊ ቤት ምኽሪ ሱዳን ክመርሕ ዝጸንሐ ሌተናል ጄኔራል ኣብደል ፋታህ ኣብደልራህማን ኣል-ቡርሃን፡ ናይቲ ከም ብሓድሽ ዝተጠየሸ ሉኣላዊ ቤት ምኽሪ እታ ሃገር ብሓላፍነት ክመርሕ ሎሚ መዓልቲ ተሸይሙ። ኣብ ሱዳን ናብ ዲሞክራሲ ዝግበር ስግግር ብቐንዱ ከሰጉም ዝተጣየሸ ሓድሽ ሓበራዊ ቤት ምኽሪ፡ ሽድሽተ ሲቪላውን ሓሙሽተ ወተሃደራዊ መኮንናትን ኣባላት ዝሓቖፈ እዩ። ሓደ ድማ ካብ ክልቲኦም ወገን ዘይኾነ፡ ብናይ ሓባር ስምምዕ ዝሕረ ኣባል ክህልው ትጽቢት ይግበር። ገደብ እቲ ቤት-ምኽሪ ድማ 39 ኣዋርሕ ክኸውን እዩ ተወሲኑ። ካቢኔን ንዕኡ ዝመርሕ ቀዳማይ ሚንሰተርን ክህልው እዩ ተባሂሉ። ወተሃደራዊ ቤት ምኽርን ተቓወምትን ሱዳን ኣብ ስምምዕ በጺሖም ብዕልዋ መንግስቲ መጺኡ ብዕልዋ ዝወረደ ዑመር ኣልበሽር ማሕበር ሰብ ሞያ ሱዳን ካብ መሰጋግሪ መንግስቲ ኣንሳሒቡ ኣብ ዝሓለፈ ቀዳም እቶም አመራርሐ ሲቭልያን ደለይቲ ለውጥን መሰጋገሪ ወተሃደራዊ ቤት ምኽሪን 'ታሪኻዊ' ስምምዕ ምፍርራሞም ዝዝከር እዩ። በቲ ስምምዕ መሰረት፡ ጀነራል ቡርሃን ነቲ ዝጸንሐ ስግግር ወተሃደራዊ ቤት ምኽሪ ተኪኡ ነታ ዓዲ ዘመሓድር ላዕለዋይ ሓበራዊ ቤት ምኽሪ ንመጻኢ 21 ኣዋርሕ እዩ ክመርሖ። ምንጪ ስእሊ, Getty Images መግለጺ ስእሊ, ኣብ ዝሓለፈ ቀዳም እቲ ታሪኻዊ ዝተብሃለ ስምምዕ ምስተፈረመ ብዙሓት ሓጎሶም ገሊጾም። ካብኡ ቐጺሉ ድማ፤ ከም አቆጻጽራ ፈረንጂ፡ ኣብ 2022 ሃገራዊ መረጻ [ምርጫ] ክሳብ ዝካየድ ብካሊእ ሲቪላዊ መራሒ ክትካእ ምዃኑ ኣብቲ ስምምዕ ሰፊሩ እዩ። ከምኡ ድማ፡ ብሲቪልያን አመራርሓ ተቓውሞ ዝተሓረየ ስሙይ በዓል-ሞያ ቁጠባ ዓብደላ ሓምዶክ ቀዳማይ ሚኒስተር ኮይኑ ክሽውም እዩ። ሚኒስተራት ሚኒስትሪ ምክልኻል ሃገርን ሚኒስትሪ ውሽጢ-ዓድን ድማ ካብቲ ወተሃደራዊ ክፍሊ ክሕረዩ እዮም። እዚ ሓድሽ ካብ ሲቪልያንን ወተሃደራዊ ሓለፍትን ብጥምረት ዝጣየሽ ዘሎ ሓድሽ መንግስቲ፡ ኣብ ወርሒ መጋቢት ውድቀት ፕረዚደንት ኦማር ኣልበሺር ስዒቡ ዝመጽአ እዩ። ፕረዚደንት ኦማር ኣልበሺር ንኣስታት 30 ዓመታት ንሱዳን ዝመርሑ እንትኸውን፡ ሓያል ህዝባዊ ተቓውሞ ስዒቡ ብወተሃደራዊ ዕልዋ መንግስቲ እዮም ካብ ስልጣኖም ተሰጒጎም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
